text: Bil smadrer mur: Politiet søger vidner 
  16 maj 2018 kl. 14.53
  En personbil kørte onsdag eftermiddag ind i en mur i Esbjerg. Nu efterlyser Syd- og Sønderjyllands Politi vidner. 
  Klokken 14.29 onsdag fik Syd- og Sønderjyllands Politi en anmeldelse om, at en sort Golf var kørt ind i en mur på Stengårdsvej i Esbjerg. 
  Bilisten bragede gennem flere haver og endte til sidst med at ramme den røde mur, som nu er smadret. Bilisten stak af fra stedet. 
  Syd- og Sønderjyllands Politi har følgende signalement af manden:
  Udenlandsk af udseenede
  Beskrives som mellem 20 og 21 år
  Han bar en hvid Adidas t-shirt, sorte shorts og sorte sko.
  Politiet opfordrer borgere til at kontakte dem på 1-1-4, hvis man har oplysninger i sagen.
  Ikke mindre end 6 færdselsuheld indenfor 1½ time - heraf 4 i Esbjerg. I det ene tilfælde på Stengårdsvej, hvor føreren stak af, efter at være kørt gennem et par haver og ramt en mur. Vidner søges. #politidk pic.twitter.com/vHRW7rvYpE
  
  